— 215 — 



les jeux de la Passion et Résurrection étaient périodiques, 

 annuels à Paris : 



Charles etc. Savoir faisons a touz presens et avenir a nous 

 avoir esté exposé de la partie de Guillaume Langlois que comme, 

 le mardi après Pasques darrennement passé, es jeux qui furent 

 faiz et ordenez en l'onneur et remembrance de la Passion nostre 

 Seigneur Jhesu Grit (sic), en nostre bonne ville de Paris, par 

 aucuns des bourgois et autres bonnes gens d'icelle, le dit ex- 

 posant eust esté requis, prié et ordené de ceulx qui es diz jeux 

 faisoient les personnages des figures des ennemis et deables de 

 estre aux diz jeux, pour getter des canons, quant temps seroit, 

 afin que leurs personnages fussent mieulx faiz, si come es diz 

 jeux on a acoustumé a faire par chascun an a Paris, et lors avint 

 que avec le dit exposant vint et s'embati illec aimablement Jehan 

 Hemont, varlet d'estuves, pour lui cuidier aidier a jouer et faire 

 getter des diz canons quant lieu et temps seroit, comme autres- 

 foiz on a acoustumé à faire, et il soit ainsi que ilz ordenerent et 

 mistrent a point iceulx canons, pour getter et faire bruit sur 

 l'appointement et arroy du cruxifiement que on a acoustumé a 

 faire en iceulx jeux, en remembrance de la mort et passion de 

 nostre Seigneur Jhesu Grit; et pour ce que, illec ou les diz expo- 

 sans et Jehan Hemon estoient, fu mise une broche chaude et 

 boutée en un canon estant oudit lieu, la cheville d'icellui canon 

 par force de feu s'en issy, et sailli plus tost et autrement que 

 cuidoient et pensoient yceulx exposans et Hemon, par tele ma- 

 nière que ledit Hemon d'icelle cheville fu feru et attaint d'aven- 

 ture en l'une de ses jambes ; et aussi fu le dit Guillaume par la 

 force du feu qui en yssi embrasé et brûlé parmi le visage affolé 

 de touz points et fu en grant doubte et en aventure d'estre mort 

 ou affolé de touz poinz; après lesqueles choses ainsi avenues, 

 ledit Hemon qui estoit bon et vray ami d'icellui exposant, et qui 

 ne vouloit que pour la bleceure, qu'il avoit ainsi de la cheville 

 du dit canon, il fust aucunement dommagié ne poursuy pour lui 

 ne a sa requeste pour lors ne ou temps avenir, le dit Jehan 

 Hemon estant en bon et sain propos, de sa propre et bonne 

 volenté, senz aucune induction, quitta et clama quitte entière- 

 ment, bonnement et absoluement pour lui et pour ses hoirs ou 



